‘আর্মড’ এবং ‘ডেঞ্জারাস’! 
হঠাৎ করেই ইনস্টাগ্রামে একটি অ্যাকাউন্ট টনক নড়িয়ে দিয়েছে ইনস্টা-প্রেমীদের। মানে যাকে বলে, চক্ষু চড়কগাছে! শুরুর কয়েকদিনের মধ্যেই প্রায় ৪০ হাজার ফলোয়ার অ্যাকাউন্টে। সেখানে সেনার পোশাকে হাজার দুয়েক ইজরায়েলি কন্যের ছবি নিয়ে চর্চা বিশ্ব জুড়ে। অ্যাকাউন্টের নাম ‘হট ইজরায়েলি আর্মি গার্লস’! 
অ্যাকাউন্টে যাঁদের ছবি দেওয়া হচ্ছে, সেই মহিলাদের প্রত্যেকেরই বয়স কুড়ির কোঠায়। ছবিগুলোর মজা অন্য জায়গায়। আর্মি ইউনিফর্মের সঙ্গে ওই মহিলাদের স্বল্পবসনা ছবিও পাশাপাশি রেখে একটা তুলনা করা হচ্ছে। ভাবছেন, ছবিগুলো নকল? তা হওয়ার জো নেই। কারণ, মিলিটারি সার্ভিস ইজরায়েলের ছেলে এবং মেয়েদের জন্য ‘কমপালসারি’। যাঁরা শারীরিক এবং মানসিকভাবে ফিট। 
১৮ বছর বয়স হলেই সে দেশের জাতীয় কর্তব্য পালন করাটা বাধ্যতামূলক। আর্মড ফোর্সের কোনও একটায় মেয়েদের যোগ দেওয়াটাই দস্তুর। কমপক্ষে দু’বছর সার্ভিস করতেই হবে সেনাবাহিনীতে। কাজেই বুঝতেই পারছেন, এত বেশি সংখ্যক ছবি কেন ওই ইনস্টাগ্রাম অ্যাকাউন্টে জমা পড়ছে!
পৃথিবীর অন্য দেশের মেয়েরা যখন কোনও ভাল বিশ্ববিদ্যালয়ে ভর্তির জন্য প্রস্তুতি নিচ্ছে, তখন ইজরায়েলের এই সাহসিনীরা কালাশনিকভ কিংবা অ্যাসল্ট রাইফেল কাঁধে ঝুলিয়ে কোনও যুদ্ধের জন্য তৈরি হচ্ছে। মায়া রুসাক, শায়রা ক্রিয়েফের মতো অনেকেই সাহস দেখানোর জন্য যদিও শাস্তি পেয়েছেন বলেও শোনা যাচ্ছে! 
 
পুরো বিষয়টাই ইজরায়েলি মেয়েদের ট্রিবিউট জানানোর জন্য। তাঁদের অবদানকে স্বীকৃতি দেওয়ার জন্য। এ কথা অ্যাকাউন্টের তরফেই বলা হয়েছে। আপাদমস্তক গা-ঢাকা ওই মেয়েরা যে সেক্সি অবতারেও একই রকম সুন্দর, সেটা দেখানোও এই অ্যাকাউন্টের অন্যতম উদ্দেশ্য।